stanford-oval/wikipedia huggingface dataset:
MG ZR

| --- | --- |

MG ZR, בתצורת 3 דלתות
 מאפיינים כלליים
 יצרן:  "MG Rover Group" (אנ')
 שנות ייצור:  2001–2005
 הרכבה:  בריטניה בריטניה
 מודל קודם:  Austin Metro 
 מודל אחריו:  MG 3 (אנ')
 מרכב:  Front-engine, front-wheel-drive layout (אנ')
 אורך:  4,011 מ"מ
 רוחב:  1,688 מ"מ
 גובה:  1,400 מ"מ
 משקל:  1,095 ק"ג
 בסיס גלגלים:  2,500 מ"מ
 מפרט טכני
 מנוע:  4 צילינדרים, 1,396 סמ"ק, המפיק 103 כ"ס (מנוע בנזין)  4 צילינדרים, 1,796 סמ"ק, המפיק 117 כ"ס (מנוע בנזין)  4 צילינדרים, 1,796 סמ"ק, המפיק 160 כ"ס (מנוע בנזין)  4 צילינדרים, 1,994 סמ"ק המפיק 101 כ"ס (מנוע דיזל)  4 צילינדרים, 1,994 סמ"ק המפיק 113 כ"ס (מנוע דיזל)
 הילוכים:  תמסורת ידנית  תמסורת אוטומטית מסוג "Manumatic" (אנ')
 מהירות מרבית:  179 קמ"ש (מנוע בנזין 1,396 סמ"ק)  192 קמ"ש (מנוע בנזין 1,796 סמ"ק, המפיק 117 כ"ס)  211 קמ"ש (מנוע בנזין 1,796 סמ"ק, המפיק 160 כ"ס)  183 קמ"ש (מנוע דיזל 1,994 סמ"ק המפיק 101 כ"ס)  187 קמ"ש (מנוע דיזל 1,994 סמ"ק המפיק 113 כ"ס)
 צריכת דלק:  6.84 ליטר ל-100 ק"מ (מנוע בנזין 1,396 סמ"ק)  9.5 ליטר ל-100 ק"מ (מנוע בנזין 1,796 סמ"ק, המפיק 117 כ"ס)  7.51 ליטר ל-100 ק"מ (מנוע בנזין 1,796 סמ"ק, המפיק 160 כ"ס)  5.25 ליטר ל-100 ק"מ (מנוע דיזל 1,994 סמ"ק המפיק 101 כ"ס)  5.49 ליטר ל-100 ק"מ (מנוע דיזל 1,994 סמ"ק המפיק 113 כ"ס)
 
MG ZR היא מכונית סופרמיני, מקבוצת המכוניות "MG Cars" מתוצרת MG Rover Group (אנ') הבריטית אשר יוצרה בין השנים 2001–2005.
יוצרו 74,136 יחידות בנוסף ל-315 יחידות מדגם "Express vans".
דגם ה-"MG ZR" דומה מאוד לדגם ה-"רובר 25" ("Rover 200 / 25" (אנ')).
דגמי "MG ZR" השתתפו במרוצי מכוניות כגון מרוץ: "MG Trophy Championship 2018".
תצורות "MG ZR"

3 דלתות - האצ'בק
5 דלתות - האצ'בק
3 דלתות - Express vans
דגמי "MG ZR"

"1.4 105 Manual"
"1.8 120 Manual"
"1.8 120 Steptronic"
"1.8 160 VVC Manual"
"2.0 TD Manual"
"2.0 TD 115 Manual"
תאוצות דגמי "MG ZR"

בין 0 - 100 קמ"ש היא 10.0 שניות (מנוע בנזין 1,396 סמ"ק)
בין 0 - 100 קמ"ש היא 8.6 שניות (מנוע בנזין 1,796 סמ"ק, המפיק 117 כ"ס, תמסורת ידנית)
בין 0 - 100 קמ"ש היא 9.5 שניות (מנוע בנזין 1,796 סמ"ק, המפיק 117 כ"ס, תמסורת אוטומטית)
בין 0 - 100 קמ"ש היא 7.4 שניות (מנוע בנזין 1,796 סמ"ק, המפיק 160 כ"ס)
בין 0 - 100 קמ"ש היא 9.7 שניות (מנוע דיזל 1,994 סמ"ק המפיק 101 כ"ס)
בין 0 - 100 קמ"ש היא 9.1 שניות  (מנוע דיזל 1,994 סמ"ק המפיק 113 כ"ס)
תמונות

דגם "MG ZR", שנת 2002
דגם "MG ZR"
דגם "MG ZR", שנת 2005
דגם "MG ZR", שנת 2003
דגם "MG ZR"
דגם "MG ZR", בתצורת 5 דלתות
דגם "MG ZR", בתצורת 5 דלתות
מנוע 1,800 סמ"ק, דגם "MG ZR"
ראו גם

MG 14/40
MG P-type
MG N-type
MG WA
הערות שוליים

↑  דגמי  "MG ZR" mgownersclub.co.uk/mg-guides/zr
↑  דגמי "MG ZR" classics.honestjohn.co.uk/news/comment/2017-10/future-classic-friday-mg-zr
↑  מרוץ MG Trophy Championship 2018 mgcc.co.uk/trophy
↑  דגמי "MG ZR" rac.co.uk/drive/car-reviews/mg/zr
Am Sklavenmarkt

| --- | --- |

סצנה מהסרט
 בימוי:  יוהאן שוורצר
 הופק בידי:  Saturn-Film 
 מדינה:  האימפריה האוסטרו-הונגרית
 הקרנת בכורה:  1907
 משך הקרנה:  3 דקות
 שפת הסרט:  סרט אילם
 סוגה:  סרט אילם סרט קצר סרט שחור לבן
 דף הסרט ב־IMDb
 
Am Sklavenmarkt (בגרמנית: "בשוק העבדים") הוא סרט פורנוגרפי קצר שהופק באימפריה האוסטרו-הונגרית בשנת 1907 ובוים בידי יוהאן שוורצר בסטודיו של החברה, "Saturn-Film". אורכו של הסרט 50 מטרים ומשכו שלוש דקות. ייתכן שזהו הסרט האוסטרי-הונגרי הראשון שנעשה אי פעם, ואחד מהסרטים הראשונים שהקרינו אירוטיקה.
תקציר העלילה

פאשא יושב על מחצלת הפרוסה מעל הדשא, בקדמתו של אוהל עגול, מעשן מנרגילה, מוכן לקנות כמה שפחות חדשות. משרתו קורא למוכר ולשני עוזריו, אשר מביאים עמם ארבע נערות עטופות בבורנוס (Burnous).
הנערה ראשונה מופשטת לגמרי ונשלחת לאוהל; השנייה מופשטת מחולצתה ונשלחת גם היא פנימה. סוחר העבדים ועוזרו כופים על הנערה השלישית להתפשט וגם היא נשלחת אל תוך האוהל. הרביעית, צעירה מקודמותיה, מסולקת אחרי שנחשפים שדיה הקטנים וחוזרת עם העוזרים. לאחר משא ומתן על המחיר סוחר העבדים הולך ופאשא נכנס למאהל עם עוזרו.
הערות שוליים

על פי הספר Im Kino erlebe ich die Welt - 100 Jahre Kino und Film in Österreich (1996) by Walter Fritz Vienna, p.146, ISBN 9783854476610
↑  על פי הספר Im Kino erlebe ich die Welt - 100 Jahre Kino und Film in Österreich (1996) by Walter Fritz Vienna, p.146, ISBN 9783854476610
948

שנת 948 היא השנה ה-48 במאה ה-10. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 948‎
נפטרים ב-948‎
Capitol Punishment: The Megadeth Years

Capitol Punishment: The Megadeth Years - ("עונש מוות: השנים של מגאדת") הוא אלבום להיטים שיצא ללהקת הת'ראש מטאל האמריקאית מגאדת'. האלבום יצא ב-2000 על ידי חברת התקליטים Capitol Records. דייב מאסטיין חיפש לצאת מחוזה ההקלטות עם החברה, ובעקבות כך החליט להוציא את האלבום הזה, ולקרוא לו "העונש של חברת קפיטול".
באלבום יצאו שני שירים חדשים, "Kill The King" ו-"Dread and the Fugitive Mind". האלבום כולל שירים מכל האלבומים של הלהקה, חוץ מהאלבום Killing Is My Business... And Business Is Good!, משום שהאלבום לא נכלל בחוזה ההקלטות עם חברת Capitol Records.
רשימת שירים

"Kill the King" (שוחרר לראשונה באלבום  Greatest Hits: Back to the Start)
"Dread and the Fugitive Mind" (שוחרר לראשונה באלבום The World Needs a Hero ובאלבום Greatest Hits: Back to the Start)
"Crush 'em" (מהאלבום Risk)
"Use the Man" (מהאלבום Cryptic Writings)
"Almost Honest" (מהאלבום Cryptic Writings)
"Trust" (מהאלבום Cryptic Writings)
"A Tout le Monde" (מהאלבום Youthanasia)
"Train of Consequences" (מהאלבום Youthanasia)
"Sweating Bullets" (מהאלבום Countdown to Extinction)
"Symphony of Destruction" (מהאלבום Countdown to Extinction)
"Hangar 18" (מהאלבום Rust in Peace)
"Holy Wars... The Punishment Due" (מהאלבום Rust in Peace)
"In My Darkest Hour" (מהאלבום So Far, So Good... So What!)
"Peace Sells" (מהאלבום Peace Sells... But Who's Buying?)
"Wake Up Dead" (מהאלבום Peace Sells... But Who's Buying?)
"Capitol Punishment" (טראק נוסף באלבום בארצות הברית, רצועה 16 באלבום ביפן)
949

שנת 949 היא השנה ה-49 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 949‎
נפטרים ב-949‎
BriLife

| --- | --- |

נשיא המדינה ראובן ריבלין עם המתחסן הראשון בשלב ב' של החיסון הישראלי BriLife. מרכז רפואי ברזילי, ינואר 2021
 בטיחות
 מעמד חוקי:  ניסויים בבני אדם
BriLife (שם גנרי: rVSV-SARS-CoV-2-S או IIBR 100) היה מיזם ישראלי לפיתוח חיסון נגד קורונה על ידי המכון הביולוגי בנס ציונה. פיתוחו החל בפברואר 2020, באוקטובר 2020 התחיל שלב הניסויים בבני אדם ובהמשך הופסק הפיתוח. ממשלת ישראל השקיעה בפיתוחו 230 מיליון ש"ח.
אטימולוגיה

משמעות השם המסחרי של החיסון הוא "Br לבריאות, il למדינת ישראל, life - חיים".
פלטפורמת חיסונים

החיסון מבוסס על נגיף vsv (אנ'), עליו הונדס חלבון מחלבוני המעטפת של נגיף הקורונה. החיסון מבוסס על שיטה דומה לזו של החיסון נגד אבולה ארבבו.
ניסויים קליניים

בפברואר 2020 החל המכון הביולוגי בפיתוח החיסון. לשם כך הובאו על ידי משרד הביטחון, משלוחים מסין של נגיף הקורונה.
ב-21 באוקטובר 2020 אושרה תוכניתה ניסויים הקליניים לשלב I/II. ב-1 בנובמבר 2020 החל השלב הראשון בניסויים בבני אדם, כאשר חוסן הנסיין הראשון בחיסון הישראלי.
ב-30 בנובמבר הופיע מנהל המכון הביולוגי שמואל שפירא בפני הכנסת והתלונן על המשוכות הרגולטוריות של משרד הבריאות בעוד שחיסונים אחרים כגון פייזר ומודרנה מקבלים אישורי חירום כדי להאיץ את תהליך הפיתוח. לאור זאת הוא מעריך שהחיסון יהיה מוכן רק בקיץ 2021.
ב-14 בדצמבר 2020 הכריז המכון למחקר ביולוגי, שהשלב הראשון בחיסונים עבר ללא תופעות לוואי משמעותיות ושמשרד הבריאות אישר למכון להתחיל את השלב השני עם כאלף משתתפים. האחריות לניהול הניסויים בפועל תהיה של החברה הביוטכנולוגיה ומאגרי המידע האמריקנית IQVIA, שלה שלוחה בישראל.
ב-5 בינואר 2021 חוסן במרכז רפואי ברזילי המתנדב הראשון בשלב השני.
במרץ 2021, דווח כי משתתפי הניסוי יהיו זכאים לדרכון ירוק.
ביולי 2021 חתם המכון הביולוגי על הסכם שיתוף פעולה עם חברת NRx Pharmaceuticals כדי להשלים את הניסויים הקליניים. לאור הקושי בגיוס מתנדבים לא מחוסנים בישראל, הניסויים כנראה יתבצעו באוקראינה וגיאורגיה. שר הביטחון בני גנץ הודיע שהוא מקווה שבעזרת ההסכם מדינת ישראל תוכל להגיע לעצמאות בייצור חיסונים לקורונה.
בספטמבר 2021 הסתיים השלב השני, החיסון ניתן לכ-700 מתנדבים וכמעט לא נצפו תופעות לוואי בעקבותיו. הוחלט כי הנתונים בניסוי זה יבדקו במהלך חודש אוקטובר ואם התוצאות תחשבנה משביעות רצון, ניתן יהיה להתחיל את השלב השלישי.
ב-11 בינואר 2022 הודיע NRx שקיבלה אישור ממשרד הביטחון לבחון האם החיסון יעיל כחיסון בוסטר נגד האומיקרון.
ב-31 במרץ 2022, לאחר דעיכת מגפת הקורונה בישראל, הוחלט להפסיק את פיתוח החיסון.
בשלהי שנת 2022 אמר מנהל המכון הביולוגי, ד"ר שמואל יצחקי, בראיון להסכת MOD.CAST של משרד הביטחון כי הפרויקט לפיתוח חיסון ישראלי לקורונה "לא צלח" והוסיף כי החיסון "לא התבסס על טכנולוגיית mRNA, אלא על דגם מדעי אחר שקידמה חברת מרק. מרק זנחה את הדגם המדעי שלה בשלב מוקדם למדי, חודשים בודדים אחרי פרוץ המגפה, הצטרפה ל"ג'ונסון אנד ג'ונסון" וביטלה את תוכניתה לפיתוח חיסון עצמאי.
במרץ 2023 פרסם מבקר המדינה דו"ח ביקורת חריף על מיזם הפיתוח וקבע "הפרויקט נכשל. המכון הביולוגי הציג מצג שווא של התקדמות ועלויות, כאשר המציאות הייתה שונה לחלוטין. גם אם ניתן לקבל זאת בתקופה הראשונית של מצב החירום, אסור להסכים להתנהלות שאינה עולה בקנה אחד עם כללי מינהל תקין בתקופה לאחר מכן."
ראו גם

פיתוח תרופות וחיסונים למחלת COVID-19
EpiVacCorona
Gam-COVID-Vac
Cansei de Ser Sexy

| --- | --- |

חברות ההרכב מופיעות בפסטיבל "Rock en Seine", שנערך בפריז באוגוסט 2007. מימין איראסמה טרוויסן, בסיסטית העבר בהרכב, ומשמאל "Lovefoxxx", סולנית ההרכב
 מקום הקמה:  סאו פאולו 
 מוקד פעילות:  סאו פאולו, ברזיל
 תקופת הפעילות:  מ-2003
 סוגה:  אינדי רוק, אלקטרו, דאנס, פופ, רוק ברזילאי, רוק אלטרנטיבי, פאנק דאנס, סינת' פופ
 חברת תקליטים:  סאב פופ
 Cansei de Ser Sexy/ אתר רשמי
 חברים
 Lovefoxxx   אדריאנו סינטרה   לואיזה סא   אנה רזנדי   קרולינה פחה
 חברים לשעבר
 מאריה הלנה זרבה   איראסמה טרוויסן   קלארה ריביירו
 
הסולנית Lovefoxxx, בהופעת ההרכב באורלנדו שבפלורידה. בתופים – אדריאנו סינטרה.
Cansei de Ser Sexy (בתרגום מילולי מפורטוגזית: "עייפתי מלהיות סקסית", לעיתים נכתב בראשי תיבות CSS) הוא הרכב אינדי פופ ורוק ברזילאי שהוקם על ידי קבוצת חברים בעיר סאו פאולו בשנת 2003. שיריו מבוצעים הן באנגלית והן בפורטוגזית, ומילות השירים מתייחסות בעיקר לתרבות הפופולרית.
הרכב התפרסם בתחילה דרך רשת האינטרנט, באמצעותה גם הפיצו את שיריהם, אשר שואבים השפעות מרוק, מפופ, מפאנק רוק (וכן מהאירוניה הנלווית לו), מדאנס, מאלקטרו, ממוזיקה אלקטרונית וכן מתחומי אמנות אחרים מן התרבות הפופולרית, דוגמת קולנוע, עיצוב ואופנה. בין המאפיינים הבולטים של ההרכב – התנהגות והופעה חיצונית אלטרנטיביים וחופשיים, תוך התנהלות החפה לכאורה מדאגות, בין היתר בענייני ביגוד. ההרכב נמנה בין הרכבי הפופ והרוק הברזילאים הידועים בעולם ומרבה להופיע מחוץ לברזיל, בעיקר באירופה ובצפון אמריקה, ובכלל זה בפסטיבלי אינדי רוק ורוק אלטרנטיבי.
אדריאנו סינטרה, שמנגן בהרכב בתופים ובגיטרה, כבר התערה קודם לכן בסצנת האנדרגראונד של סאו פאולו. סולנית ההרכב היא לואיזה הנאה מטסושיטה (Luísa Hanaê Matsushita). מטסושיטה ממוצא ניפו-ברזילאי מצד אימה וידועה בעיקר בכינויה "לאבפוקס" (Lovefoxxx).
הסינגלים "Alala" ו-"Off The Hook" של CSS הופיעו בפסקול של משחק הפלייסטיישן "Forza Motorsport 2". השיר "Off The Hook" נמצא גם בפסקול של המשחק פיפ"א 2008. שיר אחר, "Superafim" (בתרגום חופשי מפורטוגזית: "סופר בא לי", "בא לי לאללה") משמש בגרסה הברזילאית של תוכנית המציאות האח הגדול. השיר "Computer Heat" הוא חלק מהגרסה הדרום אמריקאית של המשחק "סימס 2, חיי לילה", ואף מושר שם ב"Simlish", שפת הג'יבריש של המשחק. השיר "Odio, Odio, Odio, Sorry C" (פירוש המילה הפורטוגזית "odio" – "שנאה") נמצא בפסקול המשחק "Need For Speed Pro-Street". השיר "Music is my hot, hot sex" מושמע ברקע הפרסומת של חברת אפל לאייפוד טאץ'.
בין שירי הלהקה גם "Let's make love and listen to death from above" ,"Fuck Off is Not the Only Thing", "Party animal", "Patins" ו-"Art bitch".
בחודש אפריל 2008 פרשה בסיסטית הלהקה, איראסמה טרוויסן (Iracema Trevisan ובקיצור Ira), כדי להמשיך בקריירה בעיצוב אופנה, תחום בו סיימה תואר אקדמי ובו עבדה כעוזרת עיצוב של מעצב האופנה היהודי ברזילאי אלשנדרי הרשקוביץ' לפני הקמת הלהקה. את מקומה של טרוויסן ממלא סינטרה כבסיסט, וג'ון הארפר הבריטי ממלא את תפקידו של סינטרה כמתופף.
ראו גם

רוק ברזילאי
951

ערך זה עוסק בשנה באלף הראשון לספירה. אם התכוונתם להרכב מוזיקלי, ראו .
שנת 951 היא השנה ה-51 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הקרמטים החזירו את האבן השחורה לכעבה.
ראו גם

ילידי 951‎
נפטרים ב-951‎
Freenode

| --- | --- |
 
 הקמה:  1995
 כמות משתמשים ממוצעת:  80,000 - 95,000
 כמות ערוצים ממוצעת:  50,000
 תוכן עיקרי:  תוכנה חופשית
 freenode.net
Freenode (פְרינוֹד) היא רשת IRC פופולרית שנוצרה כדי לדון בפרויקטים מבוזרים. זוהי רשת ה־IRC הפופולרית ביותר עבור פרויקטי תוכנה חופשית. לרשת כ־17 שרתים באירופה ובארצות הברית והם כולם זמינים בשם chat.freenode.net.
שמות ערוצים

ב־IRC התקשורת מתנהלת בדרך כלל בערוצים. שם ערוץ מתחיל כרגיל בסולמית (#). רשת Freenode מאפשרת לכל אחד לרשום ערוצים כדי למנוע השתלטות עליהם. אולם היא באופן כללי שומרת שמות "רגילים" (שמתחילים בסולמית אחת) לפרויקטים אמיתיים באותו שם. כמו כן אסור לרשום שם שמתחיל בשם של פרויקט קיים ללא הסכמת אותו הפרויקט. ערוצים שלא שייכים לדברים שהם פרויקטים רשמיים, מקבלים תחילית של שתי סולמיות (##).
לדוגמה: הערוץ של פרויקט ויקיפדיה הוא #wikipedia. יש לא מעט ערוצים אחרים שקשורים לוויקיפדיה, כגון #wikipedia-de בגרמנית. הערוץ לדיבורים על פילוסופיה נקרא ##philosophy עם שתי סולמיות מכיוון שזה אינו פרויקט מוגדר.
המרכז לפרויקטים מבוזרים

המרכז לפרויקטים מבוזרים (Peer-Directed Projects Center, בקיצור PDPC) הוא מלכ"ר שהוקם בשנת 2002 ומיועד להוות ישות משפטית שתוכל לטפל בענייני רשת Freenode.
השרתים

בניגוד לרשתות IRC אחרות,[דרוש מקור] רשת Freenode אינה סתם אוסף של שרתים. כל השרתים ברשת מנוהלים על ידי אנשי הרשת.
במקור השתמשה הרשת בתוכנת השרת היפריון, אולם בתחילת 2010 היא עברה להשתמש בשרת משלה בשם ircd-seven.
הערות שוליים

1 2  http://irc.netsplit.de/networks/details.php?net=freenode&submenu=years
↑  מידע על ה־PDPC
↑  דרישות הרשת לארוח שרתי IRC מאתר Freenode
↑  על שרת ה־IRC של רשת Freenoce מאתר Freenode
Canzone per te (שיר של סרג'ו אנדריגו)

| --- | --- |
 סינגל בביצוע רוברטו קרלוס
 יצא לאור:  1968
 שפה:  איטלקית 
 כתיבה:  סרג'ו ברדוטי, סרג'ו אנדריגו 
 לחן:  סרג'ו אנדריגו, לואיס בקלוב 
 
"Canzone per te" (בעברית: "שיר בשבילך") הוא שיר שכתב המוזיקאי האיטלקי סרג'ו אנדריגו, ושר הזמר הברזילאי רוברטו קרלוס. השיר זכה במקום הראשון בפסטיבל סן רמו של שנת 1968.
בליל התחרות, שהתקיימה בסן רמו שבאיטליה, ביצעו את השיר גם אנדריגו וגם קרלוס.
הקלטות

זמר הטנור האיטלקי-אמריקאי סרג'ו פרנקי הקליט גרסה באנגלית של השיר בשם "I Wrote a Song For You" ("כתבתי שיר בשבילך"). השיר יצא באלבום "Wine and Song" משנת 1968 בהוצאת RCA Victor.
בשנת 2015 הוציאה להקת איל וולו (Il Volo) האיטלקית גרסת כיסוי של השיר לאלבומם "Sanremo grande".
הערות שוליים

↑  "Sergio Franchi - Wine & Song". Discogs (באנגלית).
↑  "Il Volo, Canzone per te: testo e video ufficiale (Versione 2015 – nuovo singolo)". Nuove Canzoni (באיטלקית). 27 באפריל 2015. {{cite web}}:  (עזרה)
| --- | --- |
בקרת זהויות :  MusicBrainz work: d28d381d-df65-4608-a21b-7271de13ccec 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Freedom Fields

| --- | --- |

 בימוי:  נזיהה ארבי 
 מדינה:  לוב, הממלכה המאוחדת 
 חברת הפקה:  Scottish Documentary Institute 
 הקרנת בכורה:  2018 
 משך הקרנה:  97 דק' 
 שפת הסרט:  ערבית, אנגלית 
 סוגה:  סרט תיעודי, סרט כדורגל 
 דף הסרט ב־IMDb
 
Freedom Fields (בתרגום: "מגרשי החופש") הוא סרט תיעודי משנת 2018 בבמויה של נזיהה ארבי. הסרט עוסק בכדורגל, פמיניזם, ובמהפכה שהפילה את משטרו של מועמר קדאפי בלוב ב-2011.
רקע

יוצרת הסרט, נזיהה ארבי, היא בת לאב לובי, שגדלה באנגליה. לפני המהפכה של 2011, היא מעולם לא בקרה במולדתו של אביה, אך עם השינויים הגורפים שהגיעו לאחר האביב הערבי, היא החליטה שעליה לבדוק את המתרחש שם ולהשלים פערים, והסרט Freedom Fields הוא התוצאה של החקירה התיעודית והאישית שלה.
תוכן

הסרט עוקב אחר שלוש חברות, נאמה, חלימה ופאדווה, שנפגשו על מגרש הכדורגל. סיפורן מסופר בשלושה חלקים: הראשון מתרחש ב-2012, שנה לאחר המהפכה - תקופה שהתאפיינה בתקווה גדולה שהשינוי יביא לדמוקרטיה ושוויון מגדרי במדינה. החלק השני מתרחש ב-2014, כשרוח התקווה הוחלפה בתחושת אובדן ובלבול, לאחר שדאעש תפסו אחיזה בלוב. והחלק האחרון, ב-2016, מתאר כיצד החוסן של הלובים הופך לבעל חשיבות מרכזית, ורוחם רוח עצב מכישלון המהפכה; ועם זאת, עודנה קיימת דבקות למטרה להמשיך את המאבק.
הסרט פותח בציטוט של אודרי לורד, מספרה האיקוני משנת 1984 Sister Outsider:
"Sometimes we are blessed with being able to choose the time, and the arena, and the manner of our revolution, but more usually we must do battle where we are standing."
("לפעמים אנו זוכות לבחור את הזמן, המקום והאופי של המהפכה שלנו, אך בדרך כלל עלינו לעשות מלחמה במקום בו אנו עומדות.")
כשמגיעה ארבי ללוב ב-2011, המהפכה היא בעיצומה, והיא מתעדת את תפקידי המפתח של נשים בהצתת המחאות הראשונות, הברחת נשק, תמיכה במורדים בחזית, ולאחר מכן, כשהן נבחרו לתפקידים מרכזיים בבחירות הלאומיות; היא מתעדת גם את האופטימיות שליוותה את ההתרחשויות. בתקופה זו, היא שומעת לראשונה על קבוצת כדורגל הנשים של לוב בקבוצת דיון אינטרנטית באנגליה, ומבקשת לפגוש את השחקניות במהלך ביקורה.
היא מגלה שהקבוצה קיימת מזה 10 שנים, וכוללת יותר מ-30 נערות ונשים, אך מעולם לא הרשו לקבוצה לשחק משחק תחרותי. רק ב-2012, מתקבלת בפעם הראשונה רשות מטעם איגוד הכדורגל הלובי לשחק נגד מדינות ערביות אחרות בגרמניה. הייתה זו התוצאה של מאבק ארוך-טווח, והנשים רואות זאת כקיום הבטחת המהפכה, שדברים הולכים להשתנות עבור נשים. ארבי מספרת שהתקופה של 2011–2012 התאפיינה במה שהיא בדיעבד כינתה "נאיביות" מסוג זה, גם בתחומים אחרים, כמו יצירה של סופרים, משוררים וקולנוענים, אשר פיתחו שיתופי פעולה וציפו לשינויים מרחיקי לכת.
אך עד מהרה, מתבהר שקיימת התנגדות עזה לצד ואל מול האופטימיות והרצון לשינוי. בעניין קבוצת הכדורגל, יש המתנגדים לכך שהנשים ישחקו חשופות רגליים, ואשר סוברים שאם לשם יובילו השינויים, אז הם אינם מתבקשים. עולה מחאה גדולה, בעיקר באינטרנט. ארבי מתעדת הן את המחאה, והן את התגובות והעמדות של חברות קבוצת הכדורגל, שבעצמן נאלצות לנסות לייצר איזון בין האמונות הדתיות שהן לאהבתן לכדורגל ולרצונן לכבד את רגשות הציבור.
בסופו של דבר, קבוצת הכדורגל מקבלת את הבשורה שלא יותר להן לשחק בטורניר.
שנתיים לאחר מכן, קבוצת כדורגל הנשים התפרקה, בעוד שמלחמת האזרחים התלהטה. נאמה, חלימה ופאדווה - כל אחת בדרכה ובנסיבותיה - מנסות להבין מה קרה, ולהמשיך ולבטא את אהבתן העמוקה לכדורגל. "הייתה לנו ביחד תקווה, אבדנו את התקווה יחדיו, וגם חידשנו את תקוותנו ביחד", כך לדברי ארבי.
על אף הקפיצות שנתיים קדימה בכל פעם במהלך הסרט, ארבי המשיכה לצלם את האירועים בלוב גם מחוץ למגרש הכדורגל, ומתכננת להציג את עבודתה לציבור בסרט תיעודי נוסף, אותו היא מכנה "אף יותר טרגי", שייקרא After the Revolution ("לאחר המהפכה").
צאת הסרט

בכורת הסרט התקיימה בפסטיבל הסרטים הבינלאומי בטורונטו בספטמבר 2018, ונבחר גם להקרנה בפסטיבל הסרטים הבריטי (BFI) באוקטובר 2018, וממשיך להגיע לפסטיבלים ומדינות נוספות. הוא היה מועמד לפרס "סוס הארד" בפסטיבל הסרטים הבינלאומי בסטוקהולם.
הערות שוליים

↑  'Freedom Fields': the documentary film about football, feminism and the liberation of Libya, Kaleem Aftab, The National, October 8, 2018
↑  Freedom Fields (Naziha Arebi, Libya), Madeleine Wall, Cinema Scope, TIFF 2018
↑  שם, Christopher Vourlias, Variety, October 4, 2018
GN-108036

|  נתוני תצפית |
| --- | --- |
 קבוצת כוכבים:  הדובה הגדולה
 סוג:  לא סדורה
 בהירות נראית:  25.2 
 עלייה ישרה:  12ʰ 36ᵐ 22.68ˢ
 נטייה:  ‏07.5″ ‏08′ ‏62°‏+
 מאפיינים פיזיים
 מרחק:  12.9 מיליארד שנות אור 3.96 מיליארד פארסק
 קוטר:  5,000 שנות אור
 הסחה לאדום:  291,034 ק"מ/שנייה 7.2±0.1, 7.17±0.2, 7.213  z
 
GN-108036 היא גלקסיה רחוקה שנתגלתה ואושרה על ידי טלסקופ סובארו ומצפה הכוכבים קק שבהוואי. המחקר שלה הושלם גם על ידי טלסקופ החלל האבל וטלסקופ החלל שפיצר. לאחר ההתגלתה, היא הוכרזה כגלקסיה הרחוקה ביותר במקום BDF-3299. בשנת 2012 התגלתה גלקסיה SXDF-NB1006-2 שהיא רחוקה עוד יותר.
הגלקסיה בעלת הסחה לאדום של 7.2  z, כלומר שלאור לקח 12.9 מיליארד שנים להגיע לכדור הארץ, הווה אומר שהיא נוצרה 750 מיליון שנה לאחר המפץ הגדול. גלקסיה זו מייצרת כוכבים בשיעור גבוה, של כ-100 מסות שמש בשנה.
As If It's Your Last

"As If It's Your Last" (בעברית: "כאילו זו האחרונה שלך") הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-22 ביוני 2017, על ידי חברת התקליטים YG אנטרטיינמנט, כסינגל שלא מתוך אלבום.
השיר הגיע למקום הראשון במצעד שירי העולם הדיגיטליים.
רקע וכתיבה

השיר נכתב על ידי טדי פארק, ברדר סו, צ'ויס37, פיוצ'ר באונס ולידיה פאק והופק על ידי טדי פארק גם כן. השיר נמכר בלמעלה מ-800,000 עותקים בארצות הברית ובכך הפך לאחד מהשירים הקוריאנים הנמכרים ביותר בכל הזמנים במדינה. בקוריאה הדרומית, נמכר בלמעלה משלושה מיליון עותקים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-205 מיליון השמעות.
וידאו קליפ

הווידאו קליפ הרשמי של השיר פורסם ב-22 ביוני 2017, ביום צאתו כסינגל. בפחות מ-24 שעות, צבר הקליפ למעלה מ-13 מיליון צפיות, מה שהופך אותו לאחד מהקליפים הבודדים באותה התקופה שהצליחו לעשות זאת. כמו כן, נחשב הקליפ לאחד מהקליפים הקוריאנים הנצפים ביותר בכל הזמנים.
נכון לאפריל 2022, מונה הצפיות של הקליפ עומד על למעלה ממיליארד צפיות.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטרליה | מצעד הסינגלים האוסטרלי | - |  |
|  אוסטרליה | מצעד שירי הסטרימינג (אודיו ויזואלי) | 30 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 13 |  |
|  ארצות הברית | מצעד שירי העולם הדיגיטליים | 1 |  |
|  יפן | יפן הוט 100 | 19 |  |
|  מלזיה | RIM | 4 |  |
|  ניו זילנד | המצעד הניו זילנדי הרשמי | 3 |  |
|  פורטוגל | מצעד הסינגלים הפורטוגזי | 48 |  |
|  פינלנד | המצעדים הפיניים הרשמיים | 7 |  |
|  צרפת | SNEP | 5 |  |
|  קוריאה הדרומית | סירקל צ'ארט | 3 |  |
|  קנדה | קנדה הוט 100 | 45 |  |
|   ‏‏‏  מצעדים חודשיים (2017)> מדינה |   ‏‏‏  מצעדים חודשיים (2017)> מצעד |   ‏‏‏  מצעדים חודשיים (2017)> מיקום שיא |   ‏‏‏  מצעדים חודשיים (2017)>  |
| --- | --- | --- | --- |
|  קוריאה הדרומית | סירקל צ'ארט | 5 |  |
|   ‏‏‏  מצעדי חצאי שנה (2018)> מדינה |   ‏‏‏  מצעדי חצאי שנה (2018)> מצעד |   ‏‏‏  מצעדי חצאי שנה (2018)> מיקום שיא |   ‏‏‏  מצעדי חצאי שנה (2018)>  |
| --- | --- | --- | --- |
|  קוריאה הדרומית | סירקל צ'ארט | 57 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  קוריאה הדרומית | סירקל צ'ארט | 18 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 815,000 |
| קוריאה הדרומית (KMCA) | — | 3,000,000 |
היסטוריית יציאות לאור

| פורמט | תאריך יציאה | מקור |
| --- | --- | --- |
| Inkigayo ‏(SBS) | 2 ביולי 2017 |  |
| Inkigayo ‏(SBS) | 9 ביולי 2017 |  |
| Inkigayo ‏(SBS) | 16 ביולי 2017 |  |
הערות שוליים

↑  טדי פארק, ברדר סו, צ'ויס37, פיוצ'ר באונס, לידיה פאק
1 2  BLACKPINK reveals digital single before Japanese showcase, koreatimes, ‏2017-06-22 (באנגלית)
↑  World Digital Song Sales Chart, Billboard
↑  Genius Romanizations – BLACKPINK - 마지막처럼 (AS IF IT'S YOUR LAST) [Romanized] (באנגלית), נבדק ב-2020-06-26
1 2  Social 50 Chart: Blackpink's 'As If It's Your Last' Lands at No. 15, Billboard, ‏2017-06-28
1 2  gaon chart, web.archive.org, ‏2018-11-28
↑  As If It's Your Last, נבדק ב-2020-06-26
1 2  BLACKPINK - '마지막처럼 (AS IF IT'S YOUR LAST)' M/V
↑  YouTube Stats of BLACKPINK - '마지막처럼 (AS IF IT'S YOUR LAST)' M/V, kworb.net
↑  YouTube - Most Viewed Music Videos by Korean Artists, kworb.net
↑  Blackpink's 1-Year Anniversary: Major Chart Accomplishments So Far, Billboard, ‏2017-08-11
↑  김연진, 인기가요 ‘1위’ 차지한 블랙핑크의 ‘마지막처럼’ 무대 (영상), 인사이트, ‏2018-05-18 (בקוריאנית)
↑  '인기가요' 블랙핑크 1위, 이효리·레드벨벳 역대급 컴백 (종합), entertain.naver.com (בקוריאנית)
↑  블랙핑크, '인기가요' 3주 연속 1위…"양현석·테디 감사해", entertain.naver.com (בקוריאנית)
| --- | --- |
בקרת זהויות :  MusicBrainz release group: 22f59819-f5f9-4f2d-a126-781485419a9f
947

שנת 947 היא השנה ה-47 במאה ה-10. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
נפטרו

10 באפריל – הוגו מפרובאנס, מלך איטליה (נולד ב-880)
23 בנובמבר – ברטהולד, דוכס בוואריה (נולד ב-900)
ראו גם

ילידי 947‎
נפטרים ב-947‎
Lick (שיר של שנסיאה ומייגן די סטליון)

"Lick" (בעברית: "לְלַקֵק") הוא סינגל שהוקלט על ידי הראפרית הג'מייקנית שנסיאה, בהשתתפות הראפרית האמריקאית מייגן די סטליון. הוא יצא לאור ב-2 בינואר 2022, בהוצאת חברות התקליטים ריץ' אמיגרנטס ואינטרסקופ רקורדס, כסינגל מתוך אלבום הבכורה של שנסיאה, Alpha‏ (2022).
השיר הגיע למקום ה-20 במצעד השירים מתחת להוט 100.